description: Вътрешният министър в оставка Румяна Бъчварова похвали работата на служителите в Харманли и Хитрино.

title: Борец срещу контрабандата и 9-годишно момче бяха отличени от полицията

maintext:
Обща снимка на наградените от церемонията "Полицай на годината"
Фотограф: Георги Кожухаров
9-годишният Дамян Лазаров взе приза за граждански принос към полицията
Фотограф: Георги Кожухаров
Голяма награда бе за Калин Литов
Фотограф: Георги Кожухаров
Голямата индивидуална награда "полицай на годината 2016-та" получи главен инспектор Калин Литов - началник на сектор "Контрабанда" към Шести отдел на "Митнически режим, парична, данъчна и осигурителна система" при ГДБОП.
Колективната награда за ГДБОП бе връчена на директора й Ивайло Спиридонов
Фотограф: Георги Кожухаров
Полицаите в Хитрино и Харманли, Гранична полиция и ГДБОП бяха похвалени от вътрешния министър в оставка Румяна Бъчварова, а полицай работещ срещу контрабандата и спасил 10 млн. лв. от акцизи, катаджия, издал над 500 фиша, и синът му - деветгодишно момче, намерило и върнало на два пъти портмоне, са сред отличените от МВР по време на церемонията "Полицай на годината".Служителите на реда, които са помагали за изнасянето на цистерните на дерайлиралия при гара Хитрино влак, превозващ пропан-бутан и пропилен, от което настъпи взрив и загинаха 7 души, а десетки бяха ранени, били надхвърлили служебните си задължения и са стигнали до саможертвата, заяви Бъчварова. По думите й полицаите, участвали в Хитрино са били финансово подпомогнати, но трябва да получат признанието на колегите си и обществото.Това е 23-ото издание на церемонията "Полицай на годината", което съвпада с празника на Гранична полиция.Министърът посочи, че усилията им през последната година са били оценени в Европа. Дирекцията е дала добър пример с работата си иБъчварова похвали успешните операции на Главна дирекция "Борба с организираната престъпност", чиито резултати са съпоставими, дори задминават "държави с повече опит". Делът на контрабандата на цигари у нас през тази година е намалял от 20 на осем процента, което се е отразило на държавния бюджет, а средствата са разпределени във важни сектори от икономиката.коментира Бъчварова. Иначе на церемонията бяха връчени четири индивидуални и четири колективни награди, както и две поощрителни отличия и награда за граждански принос към полицията.Първата награда за Граждански приноскъм полицията получиПрез лятото той намира портмоне с около 2 000 лв. и лични документи и подава сигнал за намереното. Преди две седмици, той отново намира друго портмоне с лични документи, от които вижда адреса на собственичката и лично й носи изгубеното.Момчето разказа, че малко се чувства като герой. Сподели, че родителите му го учили във всяка ситуация да си представя как би се почуствал той в нея - така обясни защо е върнал портмонетата. Според него не са важни парите, а човек да е здрав. Разказа, че майка му искала той да стане генерал, сестра му - шеф, а той искал да е обикновен полицай, като баща си и да бъде на улицата, за да спира шофьорите, каращи с превишена скорост, защото "не трябва така".и бе отличен като първи подгласник на голямата индивидуална награда "Полицай на годината". Той е участвал в разкриването на четири опита за даване на подкуп от шофьори на полицаи. За година е издал 500 фиша и след работата му са започнали 12 разследвания. Той получи и "Златна карта" от Съюза на българските автомобилисти.На въпроса кой е героя в живота му, Дамян Лазаров разказа, че баща му е герой като полицай, но майка му също, защото се грижи за него, готви му и чисти, разказа 9-годишното момче. Бащата Ивелин Лазаров каза, че се радва за наградата си, но е по-щастлив от наградата на сина си.Втората награда за граждански принос бе за. През октомври след кратко гонене са настигнали и задържали мъж, който откраднал чантата на възрастна жена. По-късно се е оказало, че задържаният е рецидивист.Предотвратените щети за бюджета от сектора, който Литов ръководи, са изчислени на около 10 млн. лв.Втори и трети подгласник на голямата награда станахав Горна Оряховица и инспекторв Стара Загора. Работата на Лонгинов е помогнала разкриването на телефонни измами, като са задържани 14 души, двама от които извършили най-голямата до този момент телефонна измама на територията на Първомай на стойност от близо 600 хил. лв. Приносът на Иванов е в разкриването на извършителите на няколко пътнотранспортни произшествия със смъртни случаи и тежко пострадали хора, както и телефонни измами и домови кражби.Другите бяха за служителите от сектор "Специализирани полицейски операции" при СДВР, "Жандармерията" и колектива на граничното полицейско управление в Средец.


title: Фургоните за пострадалите от Хитрино вече чакат в съседното село

maintext:
Фотограф: МВР
Фотограф: МВР
Фургоните за останалите без дом семейства от Хитрино вече са доставени, съобщиха от МВР. 23 подвижни къщи бяха позиционирани в съседното село Тимарево.Фургоните са пригодени за живеене. Те са оборудвани с електрически инсталации, имат готварски печки и всичко, което е необходимо за нормалните битови нужди. Все още обаче не е ясно къде ще бъдат поставени в Хитрино.Временните къщи за пострадалите ще останат в Тимарево до пълното ликвидиране на последствията от дерайлирането на влаковата композиция в събота. При последвалия взрив загинаха седем души, а десетки къщи в района на инцидента бяха сринати."Фургоните са предвидени за хората, чиито домове са напълно унищожени и няма къде да живеят. След като се извърши оглед на място и сe установят жилища, които са потенциално опасни за живеене, ще се прецени дали има нужда от още фургони. На този етап те са предостатъчни", обясни кметът на Хитрино Нурдин Исмаил.От МВР уточниха, че ще изпълнят желанието на всеки, които поиска фургонът му да бъде поставен в имота му, а не на обща площадка.Днес бе отложено заседанието на парламентарната комисия по вътрешна сигурност и обществен, където депутатите трябваше да изслушат ръководството на МВР за действията му след инцидента в Хитрино. Причината - повечето от ръководителите в МВР са все още в Хитрино. Освен това вътрешната комисия иска да направи съвместно заседание с транспортната, която е също ресорна за въпроси към инцидента.

fasttext_language: bg


description: Земетресение с магнитуд 5.6 по Рихтер е било регистрирано в 1:20 ч. тази нощ в района на Вранча, Румъния. По данни на Европейския сеизмологичен център епицентърът е на 154 км северно от Букурещ на 100 км дълбочина.Трусът е усетен и в България по високите етажи на населените места в Северна България, съобщиха за БНР от Националния институт по геофизика към БАН.

title: Земетресение с епицентър Вранча е усетено в Северна България

maintext:
Земетресение с магнитуд 5.6 по Рихтер е било регистрирано в 1:20 ч. тази нощ в района на Вранча, Румъния. По данни на Европейския сеизмологичен център епицентърът е на 154 км северно от Букурещ на 100 км дълбочина.
Трусът е усетен и в България по високите етажи на населените места в Северна България, съобщиха за БНР от Националния институт по геофизика към БАН.
Дежурният сеизмолог Илияна Попова коментира, че земетресението еумерено силно, няма разрушителен характер. Трусовете във Вранча обичайно се усещат на обширна територия заради голямата дълбочина на епицентъра. "Данни, които сме получили, са за Русе, Силистра, Дулово, Видин, Добрич, Варна. Но в тези селища е усетено слабо, каза тя.
Освен у нас трусът бе усетен в Молдова и Западна Турция. Няма данни за щети и в Букурещ.


title: Румяна Ченалова отива на съд по две обвинения

maintext:
Фотограф: Юлия Лазарова
Уволнената съдийка Румяна Ченалова се изправя пред съда по две обвинения. За внесения от специализираното звено "Антикорупция" при Софийската градска прокуратура обвинителен акт съобщи пресцентърът на държавното обвинение.
Ченалова ще отговаря пред магистратите за престъпление по служба и за документно престъпление.
Националната електрическа компания
Обвинението за престъплението по служба е за това, че в периода от 19 юли 2013 г. до 22 януари 2015 г. като длъжностно лице с отговорно служебно положение - съдия от Софийския градски съд (СГС) като докладчик по търговско дело, образувано по молба на "ОЕТ- Обединени Енергийни търговци" ООД, с 14 отделни деяния е нарушила и не е изпълнила задължения си по Закона за съдебната власт и Гражданско-процесуалния кодекс, с цел да набави облага за дружеството.Фирмата е подала до СГС искова молба срещу(НЕК), която е била разпределена на Ченалова. Според прокуратурата обаче молбата е била нередовна, заради невнесена държавна такса и вместо Ченалова да остави молбата без движение до отстраняване на нередностите, тя е насрочила делото за разглеждане.


title: Цацаров приел покана на Слави Трифонов за среща

maintext: В понеделник главният прокурор Сотир Цацаров ще се срещне с водещия Слави Трифонов. За това се разбра от съобщение на пресцентъра на "Шоуто на Слави". Поканата е била отправена от Трифонов.Очаква се на срещата двамата да обсъждат въпроси за подадените от екипа на Трифонов жалби за нарушения при гласуването на референдума от 6 ноември. Срещата ще се проведе в Съдебната палата."Шоуто на Слави" бе инициатор на допитване до народа с шест въпроса, Конституционният съд обаче спря три от тях. Така на 6 ноември избирателите отговаряха на въпросите искат ли депутатите да се избират с мажоритарна система в два тура; подкрепят ли задължителното гласуване и намаляване на субсидията на партиите.Резултатите от референдума показаха, че за да бъде задължителен за приемане от народните представители не достигат малко над 12 хил. гласа . "Шоуто на Слави" обвиниха ЦИК в манипулации и подадоха жалби до съда за нарушения в изборния процес.Въпреки резултата от допитването Слави Трифонов покани лидерите на политическите партии на обсъждане кога ще променят законите след вота на народа. Правната комисия също организира обществено обсъждане по темата за мажоритарната избирателна система . Резултат и от двете срещи нямаше, като правната комисия се уговори с експерти и екипа на предаването да се срещнат пак. Вчера парламентът прие Закона за държавния бюджет за 2017 г., според който субсидиите на партиите останаха 11 лв.


description: Дясното платно на улицата ще бъде затворено за автомобили между 19 и 22 часа тази вечер.

title: Част от улица "Владайска река" ще бъде затворена тази вечер

maintext:
Снимката е архивна
Фотограф: Юлия Лазарова
Причината е заснемането на видеоклип.
Западното платно на улица "Владайска река" в участъка между ул. "Индустриална" и площад "Сточна гара" ще бъде затворено за автомобили тази вечер, съобщава Столичната община.Между от 19 и 22 часа ще бъдат забранени влизането, престоят и паркирането на автомобили в лявото платно на ул. "Владайска река".От общината съобщават и че на 11 декември (неделя) от 10 до 19 часа се забранява престоят и паркирането на автомобили на улиците "Георги Бенковски" и "Аксаков", в участъка между булевард "Цар Освободител" и "Дякон Игнатий". Причината е концерт в зала "България", за който трябва да се осигури достъп на снимачни екипи.


description: Над всички отново беше французинът Мартен Фуркад, който спечели пето състезание за сезона и трето поред с поредното невероятно препускане по дистанцията.

title: Владимир Илиев направи личен рекорд - пети за Световната купа

maintext:
Владимир Илиев записа най-добрия резултат в кариерата си
в
Димитър Герджиков не направи грешки на рубежа, но заради по-слабото си бягане финишира на точно 2 минути от Фуркад. Малко след него е
Владимир Илиев регистрира най-доброто представяне в кариерата си за Световната купа по биатлон, след като завърши пети в спринта на 10 кмНове Место. Той можеше да се бори за първото място, ако не беше допуснал една грешка при втората си стрелба от прав.Над всички отново беше французинът Мартен Фуркад, който спечели пето състезание за сезона и трето поред с поредното бясно препускане по дистанцията.Българинът също направи прекрасно бягане и изпревари редица състезатели, които минаха безгрешно през двете стрелби. Илиев излезе чисто от положение легнал на рубежа с първо време, като Фуркад беше пробягал разстоянието с 3,7 секунди по-бавно.Грешката на втората стрелба изпрати българина на пето място във временното класиране, но само на две секунди след Фуркад.Французинът обаче направи феноменална последна обиколка и изпревари руснака Антон Шипулин с 1,6 секунди, норвежеца Емил Хегле Свендсен с 6,4 секунди и сънародника му Йоханес Тингенс Бьо с 10,5 секунди. Илиев финишира на 15,8 секунди от победителя.Досега той имаше две шести места в големи състезания - в спринта в Поклюка през 2012 г. и в преследването на световното първенство в Контиолахти през 2014 г.Илиев е третият българин, който влиза в топ 5 за Световната купа по биатлон. Красимир Анев има четвърто място в масов старт през 2015 г., а Владимир Величков записа два подиума през сезон 1979/1980 г. - второ място в индивидуално и трето място в спринт, и общо седем класирания в топ 5 в кариерата си.Красимир Анев остана на 1:22,9 минути, като също допусна само една грешка при стрелбата.Антон Синапов, който направи две грешки и финишира с изоставане от 2:04,5 минути.


description: Восъчните фигури бяха преоблечени заради благотворителност в полза на децата.

title: Снимка на деня: С пуловери за благотворителност

maintext: 1/2 снимки в галерията Восъчните фигури на британската кралица Елизабет Втора и нейното семейство в музея на Мадам Тюсо в Лондон бяха украсени празнично с коледни пуловери, за да насочат вниманието към призива за благотворителност в полза на децата.


title: Карлос Моя влиза в екипа на Рафаел Надал

maintext:
Двамата сънародници често са се изправяли един срещу друг на корта
Карлос Моя ще влезе в треньорския екип на Рафаел Надал, съобщиха испанските медии.Испанският тенисист ще се опита да съживи кариерата си, която бележи сериозен спад през последните години, най-вече заради непрестанните му контузии.40-годишният Карлос Моя и 30-годишният Рафаел Надал са двама бивши лидери в световната ранглиста, като Надал има 14 титли от турнирите от Големия шлем."Карлос Моя е много важен за моята кариера. Той не ми е само приятел, но и много важен човек за мен", заяви Надал, който спечели "Ролан Гарос" за девети път през 2014 година. Това е и последната му титла от "Големия шлем" до момента.Моя пък наскоро прекрати работата си с канадеца Милош Раонич.


title: Калифорния спря автономните коли на Uber при премиерата им

maintext: Три месеца след като компанията Uber пусна пилотен проект с 4 автономни автомобила в Питсбърг, в четвъртък те се появиха на другия край на САЩ – Сан Франциско.Но властите в Калифорния веднага наредиха те да бъдат спрени от движение, защото не отговаряли на изискванията за безопасност.В отговора до Департамента за моторните превозни средства компанията казва, че няма нужда от неговите разрешителни за тест, защото той не противоречи на закона.Регулаторът заплаши с предприемане на съдебни действия, "ако Uber не потвърди незабавно, че ще спре започването на проекта си и ще кандидатства за разрешително"."Всичките ни коли отговарят на съответните федерални и щатски закони", отвърна говорител на компанията.В Калифорния като автономни автомобили се определят колите, "способни да се движат без активния физически контрол или наблюдение от жив човек". Uber обяснява, че в колите им има и шофьор зад волана, и инженер на пътническото място до него, за да поемат управлението, в случай че се наложи това край строителни площадки, пешеходни пътеки или маневри като обратен завой."За нас е твърде рано колите ни да се движат без контрол от човек", допълват от компанията, призоваваща властите да проявят повече благосклонност към новите технологии, а не да ги забавят с бюрократични изисквания.Повече от 20 компании разработват подобни автомобили, включително Google, Tesla Motors и Ford Motor, като всички са получили разрешение от регулатора.В сряда собственик на такси компания в Сан Франциско разпространи видео запис, на който се вижда, че автономен автомобил на Uber преминава през пешеходна пътека на червен сигнал и докато по нея вече върви човек.Компанията отговори, че в този момент колата без пътници е била шофирана от водач, който вече е уволнен.


description: В отговор на протеста на съдиите Съдийската колегия прие шест мерки за решаване на натрупаните с години проблеи в най-натоварения Софийски районен съд

title: В отговор на протеста в петък Съдийската колегия прие мерки за Софийския районен съд

maintext:
Съдийската колегия на Висшия съдебен съвет
Фотограф: Юлия Лазарова
След като в извънреден порядък Съдийската колегия прие оставката на председателя на Софийския районен съд Методи Лалов, изтегляйки напред в дневния ред точката от последното й място и го обвини за кризата в съда, в края на заседанието все пак стигна и до гласуване на мерки в помощ на съдиите и служителите от СРС.Предложението бе внесено от малцинството от Галина Карагьозова, Соня Найденова, Камен Иванов и Калин Калпакчиев. Те бяха предложили седем мерки, като резултат от срещата със съдиите и служителите от СРС по време протеста в петък. Отпадна мярката да се обяви бързо конкурс за съдии в Софийски градски съд, за да може да се върнат в СРС съдиите, които са командировани в СГС.По време на обсъждането Светла Петкова и Галя Георгиева предложиха работна група да отиде на място в СРС, както в началото на 2015 са направили в СГС, и да провери какви са проблемите и даже "да се огледа за ново ръководство". Идеята на Петкова предизвика лавина от възражения, включително и риторичния въпрос - понесе ли някой отговорност за установените нередности в СГС от онази проверка на ВСС. Петкова набързо оттегли предложението си и съдиите в СРС се разминаха сп още една проверка - този път от ВСС, паралелна с проверките на Инспектората.Шестте мерки бяха приети с почти пълно мнозинство:- Функционален анализ на съда да се извърши от външна фирма, която да изследва и оцени функциите на администрацията в СРС и да даде предложения за мерки, разпределяне на натовареност, структурни промени. Едва след това да се мисли и за промени в новия класификатор на длъжностите в администрацията на съдилищата;- Да се довърши процедура за преместване в СРС на магистрати, които са пожелали да работят в Софийския районен съд, по която има 17 висящи молби, неизвестно защо неудовлетворени. Това трябва да стане до 20 януари. После ще започне нова процедура за преместване в СРС;- Да се осигури експертен ресурс за подобряване на действащите електронни системи за управление на делата, за случайно разпределение на делата и системата за измерване натовареността на съдиите в СРС. Колегията ще предложи на пленума на ВСС с това да се занимае ресорната обща комисия по информационни технологии. Това ще бъде внесено на заседанието на пленума още този четвъртък;- Да се допълни годишната програма на Националния институт по правосъдие /НИП/ със специализирани обучения за новоназначени съдебни служители в СРС.- Да се изготвят предложения за законодателни промени с които СРС да се освободи от някои дела, например заповедните производства и потребителски спорове - да се разглеждат според мястото на нарушението, а не според седалището на фирмата ответник, което най-често било в София.- Да се организира среща среща с главния инспектор и инспекторите от Инспектората "по организационни въпроси". Мярката е заради казаното от съдиите и служителите от СРС, че при тях текат постоянни проверки безкрай, често те се извършвали не от инспектори, а само от експерти, които "демонстрирали безобразно поведение към проверяваните съдии и ги обиждали по коридорите".А и главният инспектор Теодора Точкова днес заяви готовност за такава среща, нах която да присътват и ръководствата на СГС и СРС.Тази точка не хареса на председателя на ВАС Георги Колев и той гласува против.


description: Потребителска фотогалерия

title: Фотогалерия: Селището на семейство Дзу

maintext:
1/30 снимки в галерията Миналия януари в Шангхай се случи топъл (9-16 градуса), с много слънчеви дни. След четири седмици на нови срещи със стари приятели, музеи, паркове, храмове, незабравими кулинарни приключения и пътувания до Хангдзоу, Судзоу, о-в Хайнан и старата столица Нанджин, напускаме 25-милионния мегаполис и се отправяме към 60-хилядния Дзуджаджао (Zhu Jia Jiao/Zhujiajiao, pinyin, "селището на семейство Дзу"), закачливо, претенциозно или гордо наричан "Китайската Венеция".
Има си и по-поетично име, напълно в духа на доста фантазно-бомбастичната китайска топонимия – Перлен Извор.
Фотограф: bellend


title: Юлиян Дракслер подписа с ПСЖ в първия голям зимен трансфер

maintext:
DONE DEAL! Wolfsburg confirm Germany star Julian Draxler has signed for PSG! pic.twitter.com/Xioz4SRgY4
— Eurosport UK (@Eurosport_UK) December 24, 2016
DONE DEAL. Julian joins Paris St. Germain and will get the number 23 | @BILD pic.twitter.com/ejSwMoGFIL
— Julian Draxler Fans (@draxler_fans) December 24, 2016
Германският атакуващ полузащитник Юлиян Дракслер се присъедини към "Пари Сен Жермен" с договор за 4.5 години, а трансферната сума е в порядъка на 45 милиона евро.23-годишният Дракслер е продукт на школата на "Шалке", но през лятото на 2015 година се присъедини към "Волфсбург". Там кариерата му не потръгна добре и в последната година се изпокара с ръководството. >Кандидат за него беше и "Арсенал", но ПСЖ спечели надпреварата. "Волфсбург" потвърди за трансфера, който ще бъде осъществен с отварянето на януарския трансферен прозорец и след преминаване на медицинските прегледи."Проведохме някои много интензивни, но конструктивни разговори с "Пари Сен Жермен", Юлиян Дракслер и неговия екип в последните няколко дни и сме сигурни, че постигнахме задоволителен резултат за всички страни", заяви новият спортен директор на "вълците" Олаф Ребе.


description: Столичният инспекторат изрази задоволство от работата на фирмите по снегопочистване.

title: Две фирми няма да получат пари заради некачествено снегопочистване в София

maintext:
Фотограф: Надежда Чипева
Директорът на Столичния инспекторат Веска Георгиева изрази задоволството си от работата на снегопочистващите фирми в София. Пред БТА тя заяви, че всички фирми са се справили добре с обработването на първия сняг за сезона. Все пак две фирми няма да получат пари заради некачествена работа."На много места фирмите се справиха много добре, на други позакъсняха, но крайният резултат е добър", обобщи Георгиева.Общо седем фирми чистят улиците на София от падналия сняг. Още 4 фирми отговарят за общинските и републиканските пътища, за които отговаря столичната община.Инспекторатът разполага с 20 млн. лв. през 2016 г. за зимно почистване. От тях 15 млн. лв. са за урбанизираната територия на София, а 5 млн. лв. за пътища. От тези 20 млн. лв. до края на годината са останали 2.5 млн.Георгиева каза още, че при непрекъснат снеговалеж фирмите трябва да не допускат сняг и заледяване на пътните платна. С тази задача не са се справили две от фирмите."Едната фирма не успя да премахне снега и леда от бул. "Черни връх", заради което движението там беше спряно след намесата на Столичния инспекторат. На фирмата няма да бъдат платени около хиляда лева. За цял ден беше затворен пътят "Драгалевци-Алеко" заради допуснато заледяване. На фирмата няма да бъдат платени над 22 хил. лв. Те са обработили шосето три пъти, но некачествено", добави Георгиева.


description: Известният от миналото мост до Рибарския плаж във Варна ще бъде възстановен...

title: Възстановяват моста на Рибарския плаж

maintext:
1/5 снимки в галерията Известният от миналото мост до Рибарския плаж във Варна ще бъде възстановен по проект, възложен от Центъра по хидро- и аеродинамика.
Фотограф: karabastun


description: Имотът в кв. "Младост" е с отпаднала необходимост за военното министерство. Теренът е бил пуснат на търг с цена от 35 евро за квадратен метър.

title: Борисов спря продажбата на военен имот в София, предлага да е парк

maintext:
Фотограф: Правителствена пресслужба
Премиерът Бойко Борисов спря продажбата на имот на военното министерство, намиращ се в столичния кв. "Младост", съобщиха от правителствената пресслужба. Той е разпоредил на министъра на отбраната Николай Ненчев да отмени решението, което бе гласувано на редовното заседание на Министерския съвет преди седмица.Имотът в София е с отпаднала необходимост за военното министерство. Данъчната му оценка надхвърля 500 000 лв. Имотът се намира в жк "Младост 3" и представлява терен от 11.5 дка, застроен с 5 сгради с обща застроена площ 944 кв. м. Данъчната му оценка е 714 627.50 лв.Днешното решение на премиера изглежда като реакция на твърденията на независимия депутат Георги Кадиев, според когото сделката е "поредната далавера в Министерството на отбраната". Според него ниската стартова цена от 35 евро на квадратен метър е скандална и ще облагодетелства определен човек. По думите му в медиите цените на подобни терени в "Младост" започват от около 300 евро за квадратен метър.Кадиев каза още, че обявата за имота била качена на сайта на министерството с файл, който бил кръстен "обява тайно продажба". Това станало само ден след оставката на кабинета.От Министерството на отбраната отговориха на обвиненията, като обявиха, че цената на квадратен метър се определя по алгоритъм от правилника за прилагане на Закона за държавната собственост. От своя страна министерството просто се явявало изпълнител на търга, без да определя финансовите му параметри.След спирането на продажбата на имота Борисов предложил теренът да бъде предоставен на Столичната община за изграждане на парк.


title: Учебният процес в Хитрино ще бъде възстановен на 5 януари

maintext:
Фотограф: Юлия Лазарова
Учебният процес в опожареното от взрива шуменско село Хитрино ще бъде възстановен на 5 януари, когато свършва зимната ваканция за всички ученици. В ОУ "Петър Берон" учат 232 деца от 16 населени места."В момента се оценяват щетите. Ще направим всичко възможно, за да възстановим нормален учебен. Децата не са ходили на училище от 9 декември", заяви зам.-министърът на образованието Диян Стаматов пред журналисти.


description: Метрото по линия 2 не пътува както в посока "Люлин" и "Обеля", така и към "Младост" и "Дружба", съобщиха пътници.

title: Повреден влак спря една от линиите на метрото (обновена)

maintext:
1
2
3
4 Снимка от метростанцията при университета
1
2
3
4 1
2
3
4 Надпис на каса на метростанция "Сердика"
1
2
3
4 Снимката е от метростанция Сердика 2
\Във връзка с технически проблем на влак в участъка "Сердика" – "Софийски университет "Св. Климент Охридски", временно е преустановено движението по линията на метрото, съобщи пресцентъра на Столична община.Екип на "Метрополитен" извежда влака, след което движението ще бъде възстановено. Докато стане това метрото по линия 2 не пътува както в посока "Люлин" и "Обеля", така и към "Младост" и "Дружба", съобщиха пътници.Техническият проблем стана в част пик, когато хиляди хора разчитаха на подземната железница, за да се приберат по домовете си.Аварията е станала около 17.50 часа, като за 50 минути е имало хора блокирани във влак, спрял между две станции. Пред Нова теливизия, малко след 19 часа, началникът на отдел експлоатация в столичния Метрополитен Калоян Георгиев съобщи, че до минути ще бъде възстановено движението между метростанции Сердика-Сливница и Сердика-Витоша.В същото време, на чакащите метрото в подлеза на Софийския университет е казано да си тръгват, тъй като влак скоро няма да има. Като цяло много от хората бяха ядосани заради липсата на адекватна информация за проблема и кога може да се очаква той да бъде разрешен.Липсата на информация, стана причина да се появят и опасения, че причината за спирането на метрото е терористичен акт, като хора са отказвали да влизат в метростанциите от страх, твърдят очевидци.Подробности очаквайте по-късно на www.dnevnik.bg


title: Фотогалерия: Сцени от Рождество Христово във Франция

maintext: 1/24 снимки в галерията В град Люсерам, Югоизточна Франция, всяка година се провежда изложба на макети, които пресъздават сцени от Рождество Христово. На нея жителите и гости на градчето могат да видят макети на Божието семейство, раждането на Исус и да се "разходят" из Витлеем.


title: Повреда предизвика хаос в метрото (обобщение)

maintext:
1
2
3
4 Снимка от метростанцията при университета
1
2
3
4 1
2
3
4 Надпис на каса на метростанция "Сердика"
1
2
3
4 Снимката е от метростанция Сердика 2
Във връзка с технически проблем на влак в участъка "Сердика" – "Софийски университет "Св. Климент Охридски", временно е преустановено движението по линията на метрото, това кратко съобщение дойде днес привечер от пресцентъра на Столична община. В него се уточняваше, че екип на "Метрополитен" извежда влака, след което движението ще бъде възстановено.От сухото прессъобщение обаче не стана ясно какъв хаос е в подземната железница в час пик. Напрактика от 18 часа днес метрото по линия 2 не пътуваше както в посока "Люлин" и "Обеля", така и към "Младост" и "Дружба". Сериозни закъснения имаха и мотрисите по трасето Лозенец - Обеля.Техническият проблем стана в час пик, когато хиляди хора разчитаха на подземната железница, за да се приберат по домовете си. Аварията е станала около 17.50 часа, като за 50 минути е имало хора блокирани във влак, спрял между две станции.Като цяло много от хората бяха ядосани заради липсата на адекватна информация за проблема и кога може да се очаква той да бъде разрешен. Липсата на информация, стана причина да се появят и опасения, че причината за спирането на метрото е терористичен акт, като хора са отказвали да влизат в метростанциите от страх, твърдят очевидци.Пред Нова телевизия, малко след 19 часа, началникът на отдел експлоатация в столичния Метрополитен Калоян Георгиев съобщи, че до минути ще бъде възстановено движението между метростанции Сердика-Сливница и Сердика-Витоша.В същото време, на чакащите метрото в подлеза на Софийския университет, беше казано да си тръгват, тъй като влак скоро няма да има. По-късно станцията беше затворена.В 20 часа, вече по БНТ, обещанието беше "до минути влаковете да тръгнат". Близо час по-късно кметът на София Йорданка Фандъкова написа в своя "Фейсбук" профил, че работата по отстраняването на аварията в метрото между метростанция "Сердика" и "Младост" продължава.Около 21 часа беше възстановено движението на мотрисите от метростанции Сердика до Сливница и обратно, както и между станции Витоша и Сливница. Междувременно от Столична община пуснаха автобуси , които се движат от метростанция "Сердика" до метростанция "Младост 1".Аварията на метрото е наложила спиране на електричеството между станциите "Сердика" и "Младост 1". Екипите на "Метрополитен" са установили, че е счупена контактна релса и възстановяването й изисква значително повече време от първоначално предвиденото."Екипите ще работят до отстраняване на повредата. Целта е сутринта движението на метрото в участъка да бъде възстановено. Отново се извинявам за причиненото неудобство", съобщи още кметът на София Йорданка Фандъкова.


description: Има маргинален ръст от 1% при кредитите, който обаче поне показва движение. В предишни години тенденцията беше намаляване или стагнация на кредитирането.

title: Депозитите нарастват с 8% през 2016 г., хората държат в банката двойно повече пари от бизнеса

maintext:
Димитър Радев
Фотограф: Надежда Чипева
Фотограф: Юлия Лазарова
През 2016 г. депозитите нарастват на годишна база с над 8%. Общият им размер е 66.6 млрд. лева, от които 22 млрд. са пари на бизнеса и 44 млрд. - на населението. Това показва, че явно хората имат доверие в банковата система, но от друга страна - това е един значителен неизползван потенциал за подкрепа на икономическия растеж в България. Това съобщи и коментира управителят на БНБ Димитър Радев в обзора на годината на Радио "Дарик".Има маргинален ръст от 1% и при кредитите, който обаче поне показва движение. В предишни години тенденцията беше намаляване или стагнация на кредитирането, допълни Радев. Общият размер на вземанията по кредити през 2016 г. е 50.8 млрд. лева. От тях 32.3 млрд. са вземания от бизнеса и 18.5 млрд. са кредитите на домакинствата, в рамките на нормалното."Не мисля, че ще има драматични промени по отношение на лихвените равнища - нито по отношение на кредитите, нито на депозите", прогнозира управителят на Централната банка на България за догодина.По думите на Радев като цяло отиващата си година е била и тежка, и успешна. Тежка, защото за БНБ е имало няколко отговорни задачи като провеждането на стрес-тестовете за банковата система, реформите в банковия надзор, създаването на рамка за възстановяване и преструктуриране на банки. Била е успешна, защото Централната банка е успяла да изпълни програмата си."През 2016 г. имаше общо подобряване на състоянието на нашия финансов сектор и публичните финанси като цяло. Ние бяхме свидетели на такъв процес - и от прегледа на качеството на активите и стрес-теста на банковата система, и при управлението на публичните финанси, защото бюджетната позиция тази година е по-добра, отколкото се очакваше в началото на годината. Ще имаме широко балансиран бюджет. Капиталовата позиция на банките също е по-добра от това, което очаквахме", обобщи Радев.Трусовете на международната сцена и у нас създават една като цяло несигурна и неблагоприятна среда и увеличават рисковете за икономиката и финансите. Отговорът, който трябва да дадем на тези предизвикателства е повече дисциплина и в утправлението на публичните финанси и на финансовия сектор като цяло, коментира още финансистът.На въпрос за стабилността на Валутния борд, Димитър Радев отговори, че "е в много добро здраве". Активите на емисионното управление на банката към момента са около 44 млрд. лева, покритието на валутния борд с пазара от валутни резерви е над 170%, така че нещата са изцяло под контрол, заяви той."Валутният борд ще съществува докато еврото не замени лева, а кога ще е това - когато сме готови ние и нашите партньори от еврозоната. Има номинални критерии, които изпълняваме, за да влезем в т.нар. чакалня, но всъщност темата е много по-широка и Централната банка работи сериозно по този въпрос. Дали искаме или не - не стои като въпрос, защото сме подписали договор, който обещава, че това ще се случи, когато отговаряме на критериите. Но не е продуктивно да фиксираме срокове, защото видяхме, че може да не се изпълнят", коментира още управителят на БНБ.


description: На 27 декември православната църква почита паметта на първия християнски мъченик – Св. Стефан. Това е и последният празник за годината.

title: Днес е Стефановден

maintext:
Фотограф: Красимир Юскеселиев
Имен ден днес празнуват Стефан, Стефана, Стефания, Стефи, Фани, Венцислав, Венцислава, Запрян, Стамен, Стамена, Станимир, Станимира, Стоил, Стоилка, Станка, Станчо, Стоян, Стоянка, Таня.
На 27 декември православната църква почита паметта на първия християнски мъченик – Св. Стефан.Стефановден е третият ден на Коледа и последният празник за годината.Свети Стефан е създател на първата християнска общност, а юдеите завидели на влиянието му сред хората, обявили го за измамник и го пребили с камъни. Единствената, която се молела за него, била Св. Богородица.Приготвят се месни ястия и на трапезата се събира цялото семейство. Младите семейства ходят на гости на кумовете си или на по-възрастни роднини. Най-често се приготвят свинско с кисело зеле и баница с месо.Един от основните обичаи, свързани с 27 декември, е ладуването. Момите се събират и гадаят заедно за женитба. Всички неомъжени жени топят китки, привързани с пръстен или друг личен предмет, в ново менче пълно с вода. На другата сутрин една от момите, облечена като булка, вади китките от менчетата и нарича за женитба и щастлив семеен живот. Момите слагат ечемик под възглавниците си и се надяват да сънуват бъдещите си съпрузи през нощта.На Стефановден се спазват обичаите за Мръсните дни. През този период хората се пазят от зли сили. Не се ходи навън през нощта, а жените следват редица обичаи, за да предпазят домовете си от злото.


description: "Да се удовлетвори референдумът, който надробиха"Премиерът Бойко Борисов пред журналисти в Брюксел

title: Цитат на деня: "Да се удовлетвори референдумът, който надробиха"

maintext: "Ние сме заявили нашата позиция, изпълняваме нашето обещание. Само, че чувам едни, които се имат за победители, но не са победители, да казват, че нямало време да сменим избирателния закон. Тогава ще им дадем време. Ще намерим формула да им дадем време – да се смени избирателният закон, да се удовлетвори референдумът, който надробиха".Премиерът Бойко Борисов пред журналисти в Брюксел докато аргументира хипотезата, при която ГЕРБ ще участва в правителство, съставено с мандата на Реформаторския блок."Единственото изключение, за което си заслужава да се оттегли малко във времето и то само с толкова, колкото е до приемането на избирателния закон. Има достатъчно време този парламент да промени избирателния закон съгласно референдума. Ако не им стига време, да се удължи с още един месец. Единственото, за което си заслужава да се изчака, е за да се смени избирателният закон. В противен случай изборите няма да са легитимни. Веднага ще излязат хора и ще кажат: Защо си направихте пак така закона? Затова на тези разговори аз ще настоявам приемането на тази система – 100 процента мажоритарно. Щяло да ги няма системните партии – като народът иска, няма да ги има", продължи Борисов.


description: Българското посолство остава във връзка с всички местни власти и следи ситуацията, добави той.

title: Външно министерство обяви телефон за връзка след трагедията в Берлин

maintext:
Фотограф: Анелия Николова
You miss someone?
call: 030 54023 111#Breitscheidplatz
— PolizeiBerlinEinsatz (@PolizeiBerlin_E) December 19, 2016
Please help us. Stay home and do not spread rumors. Follow us here for important information. #Breitscheidplatz
— PolizeiBerlinEinsatz (@PolizeiBerlin_E) December 19, 2016
Currently, there are no indications of further dangerous situations in the city near #Breitscheidplatz.
— PolizeiBerlinEinsatz (@PolizeiBerlin_E) December 19, 2016
Българското външно министерство проверява дали по време на атаката на Коледен базар в столицата на Германия има пострадали български граждани, съобщи министър Даниел Митов в профила си във "Фейсбук" Българското посолство остава във връзка с всички местни власти и следи ситуацията, добавя той.Берлинската полиция също обяви телефон за всички, които не могат да се свържат с близки и познати от района на трагедията:Към този момент няма официално изявление от германска страна, че става дума за терористичен акт, но инцидентът с камион, врязъл се в събралите се на един от най-популярните коледни пазари прилича все повече на атентат.Това се възприемаше като сигнал, че властите допускат, че в града може да има по-широка мрежа, свързана с евентуално нападение. Но след това полицията в Берлин изрично съобщи, че няма повече опасност за града извън случилото се на площада.Канцлерът Ангела Меркел е била информирана за случващото се от министъра на вътрешните работи и от берлинския кмет. Това също се смята за знак, че ситуацията е достатъчно сериозна.Към този момент жертвите са 9, а пострадалите - над 50, като мнозина от тях получават първа помощ на място в десетките линейки.Следете случващото се в Берлин на живо тук


description: Силната държава е тази, която осигурява моментално облекчаване на човешките страдания, но и гарантира справедливост за невинните данъкоплатци. Бившият икономическият министър от кабинета "Борисов" 1 Трайчо Трайков в коментар за взрива в село Хитрино

title: Цитат на деня: Силната държава облекчава страданията, но е справедлива към данъкоплатците

maintext:
Трайчо Трайков
Фотограф: Юлия Лазарова
"Бог да прости загиналите в Хитрино и да даде сили на ранените и оцелелите. Това обаче не е природно бедствие, а както по всичко изглежда - инцидент, причинен от търговско дружество", написа в статус в социалната мрежа "Фейсбук" бившият икономически министър от кабинета "Борисов" 1 и кандидат за президент на състоялите се преди месец избори Трайчо Трайков в коментар за взрива в шуменското село Хитрино Трайков подчертава, че търговските дружества носят имуществена отговорност за вредите от действията им, а тези от мащаба на въпросната частна жп компания задължително имат съответните застраховки. "Казвам всичко това, защото слушам премиер и вицепремиери щедро да раздават милиони от бюджета и се притеснявам да не ни бъде представена поредната лична сметка за плащане от общия джоб. Силната държава е тази, която осигурява моментално облекчаване на човешките страдания, но и гарантира справедливост за невинните данъкоплатци", посочва той.


description: Задържани са двама машинисти

title: Прокуратурата: Влакът влиза в Хитрино с двойно по-висока скорост

maintext:
Кадър от премахването на цистерните
[МВР]
Влаковата композиция с цистерни е навлязла в гара Хитрино със 78 км/ч, при ограничение на скоростта – 40 км/ч. Високата скорост е довела до
дерайлиране. Това заяви Румяна Арнаудова, говорител на главния прокурор, на брифинг във връзка с инцидента на гара Хитрино, при който загинаха седем души.Данните са получени от съдебно-техническа експертиза. Задържани са двама машинисти, които ще бъдат привлечени като обвиняеми.Според прокуратурата кръгът на обвиняемите лица не е изчерпан и предстои събирането на други доказателства.От дерайлирането на композицията, газта се е смесила с въздуха, прониква в жилищата, като в едно от тях е имало горяща печка, което е довело до възпламеняване, обясни Арнаудова. Тя заяви, че предстоят резултатите и на пожаро-техническа експертиза, която да даде още по-точна информация какви са били събитията и чии действия са довели до избухването на цистерните, заяви Арнаудова.


description: Лидерът на ДПС Мустафа Карадайъ изрази мнение, че кабинетът на Бойко Борисов в оставка може да продължи да управлява "в пълен обем" до 22 януари.

title: ДПС смята, че кабинетът в оставка може да управлява до встъпването на Радев в длъжност

maintext:
Мустафа Карадайъ
Фотограф: Георги Кожухаров
След като стана ясно, че единственият изход от политическата ситуация ще бъдат предсрочните парламентарни избори през пролетта , лидерът на ДПС Мустафа Карадайъ изрази мнение, че кабинетът на Бойко Борисов в оставка може да продължи да управлява "в пълен обем" до встъпването в длъжност на новоизбрания президент ген. Румен Радев , т.е. до 22 януари."Няма нужда от два служебни кабинета. Ние това изявление сме го направили още от момента на подаване на оставката, на закъснялата оставка на този кабинет", каза Карадайъ в парламента днес.Това становище се разминава с мнението на лидера на БСП Корнелия Нинова, че президентът Росен Плевнелиев трябва да състави служебно правителство веднага . Според ДПС служебният кабинет трябва да е един - на Румен Радев.На въпрос кога трябва да бъдат изборите Карадайъ отвърна: "Когато ги насрочи новоизбраният президент." От БСП настояват те да се проведат на 26 март, а в ГЕРБ преди време са обсъждали дати в началото на април."В това Народно събрание няма как да се формира ценностно мнозинство. Нещо повече - казахме още преди две години, че начинът, по който се оформи мнозинство в Народното събрание, беше грешен", заяви за пореден път Карадайъ.Миналата седмица ДПС определи критерии за кандидати за депутати на движението, сред които е и попълване на декларации за лоялност


description: Държавният глава на САЩ и дъщеря му Малия похапват традиционен леден десерт в Кайлуа, Хавай.

title: Снимка на деня: Обама и дъщеря му на Коледа в Хавай

maintext:
1/1 снимки в галерията По традиция семейството на американския президент Барак Обама празнува Коледа на Хавай. Фотограф е заснел държавния глава и дъщеря му Малия да похапват типичния за Хаваите леден десерт Шейв айс на улица в Кайлуа.
Обама търпеливо изчака на опашка, за да купи десерта, а след това се здрависа и поговори с минувачите, които го разпознаха и наобиколиха.


description: Информацията за причините за инцидента все още не е пълна.

title: Хитрино 85 часа след взрива: малко информация и много неизвестни

maintext:
Гара Хитрино след експлозията
[Пресцентър на МВР]
изключва версия за умишлено причиняване на произшествието.
- Окончателна информация за скоростта, с която се е движела товарната влакова композиция ще има в понеделник (19 декември), когато ще бъде разчетено устройството за определяне на скоростта във втория локомотив. Двете скоростомерни ленти са пренесени в София. Устройството на първия локомотив е показало превишение на скоростта, съобщи прокуратурата.
- Досега
ашинистите са заявили, че са спазвали правилата по време на превоза на опасния товар.
- При инцидента не е имало взривена цистерна, а
горял въздухът, който е бил наситен с газ , който е бил наситен с газ след механичен пробив в една от цистерните . Облакът е покрил целия център на селото, а експлозията е предизвикана от искра, която го е възпламенила, съобщи директорът на Главна дирекция "Пожарна и аварийна безопасност" Никола Николов.
- Разследването, по думите на Сотир Цацаров, ще търси причини за случилото се по още няколко линии: в превозвача, товародателя и получателя, състоянието на железния път и сигнализацията, действията на локомотивната бригада.
Цацаров уточни, че ще се проверяват също режимът на почивки и трудовите правоотношения на машинистите. Ден по-рано държавната телевизия съобщи, че има сигнали от работещи в железниците, че машинистите са пътували от Русе до Бургас преди да поемат курса с дерайлиралата композиция и са били уморени.
Фирмата-собственик на дерайлиралия влак има застраховка в "Булстрад", потвърди за "Дневник" Анюта Денкова от застрахователното дружество. Тя обаче отказа да коментира какво е покритието на застраховката и кога ще стане известно какво ще покрие тя.
Коментираха обаче, че при такъв сложен инцидент има нужда от технологично време, дори и ако изпратят свои екипи на място.
Точно 85 часа след взрива в шуменското село Хитрино, отнел живота на седем души и ранил още 29, част от които още са в тежко състояние, информацията за причините за инцидента все още не е пълна.Властите обявиха, че вече са обработени десет от цистерните на дерайлиралия влак, днес остава да се изпразни още една.Обяснения и данни от разследващи и от държавните институции вече няма да идва, след като главният прокурор е наложил забрана на длъжностните лица, свързани с работата по случая, да говорят под заплаха от наказателна отговорност.Какво се знае досега за случилото се в Хитрино три денонощия и половина след взрива:- Четирима от ранените остават в тежко състояние във Военноморската болница във Варна. Други трима вече са стабилни и са в реанимациите на лечебните заведения, съобщават от болниците, цитирани от БНР.- Основната версия, по която се работи, е, че дерайлирането на композицията е в резултат на превишена скорост . Тя обаче не е единствена, обяви главният прокурор Сотир Цацаров.- Засега прокуратуратане са открити доказателства зана железния път, които може да са довели до катастрофата.- М- В товарната композиция е ималов ходовата част, той е бил закачен към останалите, но не е бил натоварен, съобщи собственикът на фирмата-собственик на влака "Булмаркет ДМ" Станко Станков в интервю за БНТ. Пред "Дневник" Станков заяви, че повреденият вагон не може да е причина за дерайлирането и експлозията. Той е бил в края на композицията, крайната й част е абсолютно незасегната и няма нищо общо с инцидента, каза Станков. Вътрешният министър Румяна Бъчварова отказа коментар по този въпрос с думите: "Това са технически детайли, от информацията, с която в момента работи следствието и аз не мога да ги коментирам".на теория застрахователите могат скоро да започнат да обезщетяват пострадалите в Хитрино.Вече са разкрити няколко дарителски сметки и пунктове за дарения , както и номер задаряване чрез есемес - 1466. До днес вече саОт БЧК уточниха пред "Дневник" , че събраните средства ще бъдат разпределяни от Обществен съвет, председателстван от националния омбудсман Мая Манолова. В него ще влязат кметът на селото и представители на Националната агенция по приходите, на държавата, на неправителствени организации и на медиите. След като ограничението за влизане в селото бъде вдигнато екипи на БЧК ще направят поименен списък на пострадалите и нуждите им, на базата на който ще бъдат разпределяни набраните дарения.Всичко най-важно за взрива в Хитрино - следете в специалната тема на "Дневник" - тук


description: При много тежки метеорологични условия хеликоптер "Кугър" от 24-та авиобаза Крумово е излетял в 13.04 часа, за да се включи в спасителната акция.

title: Хеликоптер на армията се включи в издирването на изгубилия се в Стара планина мъж

maintext:
Фотограф: Георги Кожухаров
Военновъздушните сили се включиха в спасителната операция в Стара планина, където от четири дни планински спасители издирват 40-годишния Тодор Владимиров.При много тежки метеорологични условия хеликоптер "Кугър" от 24-та авиобаза Крумово е излетял в 13.04 часа, за да се включи в спасителната акция, съобщи Министерството на отбраната.Тодор Владимиров е бил в Стара планината през почивните дни за преход до вр. Ботев. За последно връзка с него е осъществена в понеделник, когато е разговарял по телефона със свой приятел, а във вторник е обявен за издирване.Вчера от Планинската спасителна служба обясниха, че са претърсени всички подстъпи към вр. Ботев и хижа "Левски", към която се предполага, че се е отправил мъжът. Военният хеликоптер се очакваше да се включи в издирването още през вчерашния ден, но тежките метеорологични условия в района не позволиха това.


title: Върховният съд в Лондон започва заседания по делото за Брекзит

maintext:
[supremecourt.uk]
Върховният съд на Обединеното кралство започва да изслушва в понеделник страните по дело за правото на правителството да изтегли страната от Европейския съюз - казус, който е един от най-важните от десетилетия насам.Кабинетът на Тереза Мей обжалва решение на съд от по-ниска инстанция, която определи, че парламентът трябва да има последната дума за задействането на Член 50 от Договора за ЕС. С него Лондон уведомява останалите 27 страни и интитуциите в Брюксел, че започва срок от 2 години, в който да се договори как Великобритания напуска съюза. Изслушванията пред 11-те съдии започват с представителите на правителството. Те твърдят, че неоснователно е уважена позицията на група, предвождана от финансиста Джина Милър и коафьора Деир Дос Сантос, който съобщи, че е гласувал за Брекзит, но държи да се запази върховенството на парламента в кралството.Право да изразят позиция получиха още представители на живеещите в чужбина британци, група за защита правата на децата, правителствата на Шотландия и Уелс, както и профсъюз, представляващ нископлатените британци и работещи в страната граждани от ЕС.Изслушванията продължават до четвъртък, включително, а решението на съда не се очаква преди първите месеци на 2017г.Ако висшата съдебна инстанция потвърди, че правителството трябва да поиска съгласието на депутатите, то поне на теория законодателството за активиране на Член 50 може да бъде спряно в Камарата на общините или в Камарата на лордовете.


description: Успоредно на най-големия книжен форум в НДК ще се проведе и Литературният фестивал с гости като Дубравка Угрешич, Адам Загаевски и Илия Троянов.

title: Над 200 издателства и световни автори гостуват на Панаира на книгата от днес

maintext:
[Софийски литературен фестивал]
Програма Панаир на книгата Изтегляне
Дубравка Угрешич, Хасан Бласим, Адам Загаевски и Илия Троянов са сред писателите, с които българските читатели ще имат шанс да се срещнат на Софийския международен литературен фестивал, който започва паралелно с традиционния коледен панаир на книгата в НДК. Над 200 издателства ще представят новите си заглавия на най-голямото книжно изложение у нас, което започва от днес и продължава до 18 декември.Откриването на панаира е от 11 ч. днес, а работното му време ще е от 10 до 20 ч. с изключение на неделя, когато ще приключи час по рано. По традиция той ще има и собствена културна програма, богата на представяния, срещи с писатели и занимания за деца.Сред чуждестранните му гости са португалският писател и журналист Жозе Родригеш душ Сантуш, който ще представи новата си книга "Мъжът от Константинопол", както и унгарският писател Ищван Вьорьош, автор на романа "Кръщение в потоп". Пълната програма може да намерите в прикачения файл.Най-очакваните срещи обаче са с гостите на Литературния фестивал, който в четвъртото си издание "отворя" границите си за писателите без или с по няколко държави и темите за миграцията, идентичността и границите. Първите срещи в неговите рамки ще бъдат с гръцката писателка Теофано Калояни и босненският поет, белетрист и есеист Йосип Ости от 17 и 19 ч. тази вечер в мраморното фоайе. А ето и пълната програма на фестивала:


description: Опасно е в края на година да има ново правителство - огромно количество хора в министерствата работят по приключването на годината, заплатите преди Коледа и Нова година, смята министърът на културата в оставка.

title: Вежди Рашидов: Не е толкова приятно да си министър, но ресурсът на правителството не е изчерпан

maintext:
Вежди Рашидов, министър на културата
Фотограф: Георги Кожухаров
Опасно е в края на година да има ново правителство - огромно количество хора в министерствата работят по приключването на годината, заплатите преди Коледа и Нова година. Трябва да се намерят сили заради разума и в името на спокойствието на хората да се сформира нов кабинет. Може би точно това е променило мнението на министър-председателя за нов мандат, коментира тази сутрин по Би Ти Ви министърът на културата в оставка Вежди Рашидов."Не мога да коментирам решението на ГЕРБ, ръководител на тази партия е Бойко Борисов - неговите послания са важни и всички трябва да ги чуваме. Но аз смятам, че ресурсът на това правителство не е изчерпан, има още доста ресурс. Много се напредна, няма какво да си заравяме главите", заяви Рашидов.На въпроса в този сценарий дали той би останал министър на културата, вежди Рашидов коментира, че "не толкова приятно да си министър, мен ако питате". "Аз смятам, че леко бих се чувствал уморен малко от цялата тази история", но би обмислил сериозно евентуална покана от третия кабинет "Борисов". Би останал още малко, заради филхармонията в Бургас, която е пред срутване; последния етап от Квадрат 500, няма кой друг да го завърши; художественото училище във Варна да се ремонтира, също и в Котел, изброи след това той. "Малко да балансираме нещата, малко за археология да се разкрият повече възможности", обобщи.Рашидов обяви, че се е разбирал добре с коалиционните партньори на настоящото правителство, макар че реформаторите били настроени срещу него. "Когато спра да съм министър, ще разкажа много неща", допълни той. Със самия премиер Бойко Борисов се работело "много леко".Вежди Рашидов коментира и спора за мажоритарния вот, предизвикан от референдума на телевизионния водещ Слави Трифонов. "Аз не гласувах в референдума на този млад и красив човек", заяви министърът на културата и обясни, че според него мажоритарни избори у нас не са удачни, а смесеният тип е по-подходящ. "Мажоритарен избор се сещате какво значи - познати лица. Но не може цялата позната интелигенция да влезе в парламента, кой друг ще направим мажоритарен? От "Фейсбук" ли ще ги събираме, това е несериозно. Политиката е отговорност, а не забавление - някои хора го имат като шоу.", заяви Рашидов.


title: Ведомствата са изпълнили едва 16% от мерките за насърчаване на инвестициите

maintext:
По данни на ведомството, ръководено от Владислав Горанов, по 21 мерки, набелязани преди година, работата все още не е започнала.
Фотограф: Велко Ангелов
Правителството прие втория отчет за напредъка в изпълнението на Плана за действие с мерки, адресиращи основните проблемни области, които възпрепятстват нарастването на инвестициите.
(5.9%). Вторият отчет е за изпълнени 16 на сто. Планът включва общо 118 мерки. Според получената към 15 ноември 2016 г. информация в Министерството на финансите, 19 мерки са изпълнени, 78 мерки - две трети, както и преди три месеца, са в процес на изпълнение, а по 21 мерки изпълнението все още не е започнало. Към 15 август бяха изпълнени 7 мерки (5.9%). Вторият отчет е за изпълнени 16 на сто.
Изпълнените мерки са свързани с приетите промени в Закона за устройство на територията и в Закона за професионалното образование и обучение, актуализирането на Наредба №2 от 2004 г. за минималните
изисквания за здравословни и безопасни условия на труд при извършване на строителни и монтажни работи, изменението в Тарифата за таксите, които се събират по Закона за държавната собственост, информира правителствената пресслужба.
Сред изпълнените мерки са и актуализирането на Наредба №6 от 2014 г. за присъединяване на производители и клиенти на електрическа енергия към преносната или към разпределителните електрически мрежи и Наредба №4 от 2013 г. за присъединяване към газопреносните и газоразпределителните мрежи, приемането на Наредба №12 от 01.09.2016 г. за статута и професионалното развитие на учителите, директорите и другите педагогически специалисти и други.
Според отговорните за изпълнението на Плана ведомства по-голямата част от мерките са в процес на изпълнение, но за част от тях съществува риск от забавяне.


title: НБА промени правилата за избор на играчите за Мача на звездите

maintext:
През този сезон шоуто ще се проведе в Ню Орлиънс
НБА промени правилата за избор на участниците в традиционния Мач на звездите, съобщиха от лигата.Досега отборите бяха определяни изцяло по волята на феновете чрез онлайн гласуване.Това обаче често водеше до избора на застаряващи звезди, които са далеч от най-добрата си форма, а това бе за сметка на някои от играещите най-силните си сезони играчи.От този сезон изборът на отборите ще се базира на 50 процента от гласуване на феновете, 25 процента от допитване сред самите играчи и 25 процента от вота на спортните журналисти.Мачът на звездите в НБА през тази кампания ще се играе в Ню Орлиънс на 19 февруари.


title: Депутати от опозицията окупират полския парламент за четвърти пореден ден

maintext:
More and more Opposition MPs arrive to #Parliament #Poland as fears rise authorities prepare to use force to break #Sejm #occupation protest pic.twitter.com/EpOkG8Xxwx
— KOD International (@Kom_Obr_Dem_Int) December 18, 2016
Депутати от опозицията за четвърти пореден ден окупират парламента, обвинявайки управляващата партия "Право и справедливост", че се опитва да подкопае демокрацията, съобщава агенция "Ройтерс".
Очаква се днес президентът Анджей Дуда да се срещне с председателя на парламента Марек Кучински и лидера на "Право и справедливост" Ярослав Качински.
Сегашната политическа криза започна, след като управляващите ограничиха достъпа на журналистите до парламента и опитаха да гласуват бюджета за 2017 г. без присъствието на медиите.
Демонстранти обградиха парламента през уикенда, а депутати от опозицията окупираха пленарната зала. Полицията
, но кризата продължава, а според "Ройтерс" това е най-сериозният политически конфликт в Полша от години насам.
Полският министър на вътрешните работи Мариуш Блашчак обвини опозиционните партии, че се опитват незаконно за завземат властта в страната.
Новите правила за работа на журналистите в Сейма, които
, позволяват в главната сграда, в която заседават депутатите, да влизат само специално акредитирани кореспонденти (не повече от двама от редакция).
За журналистите се предвижда създаване на пресцентър в друга част на парламента, където повечето от тях да имат постоянен достъп.
Забранява се прякото записване на парламентарните сесии освен за пет избрани телевизионни станции.
Това обаче е малко вероятен сценарий, защото "Право и справедливост" има мнозинство в парламента и може да блокира всеки вот на недоверие, отбелязва "Ройтерс". Партията обаче взе множество спорни решения, откакто се изкачи на власт миналата година.
накара Европейската комисия да
Преди седмици На фона на поредната криза лидерът на партията "Новочесна" (Модерна) Ришард Петру заяви, че диалог с "Право и справедливост" е невъзможен, и заговори дори за предсрочни избори.Това обаче е малко вероятен сценарий, защото "Право и справедливост" има мнозинство в парламента и може да блокира всеки вот на недоверие, отбелязва "Ройтерс". Партията обаче взе множество спорни решения, откакто се изкачи на власт миналата година. Опитът ѝ да овладее Конституционния съд накара Европейската комисия да заплаши Варшава с процедура за върховенство на закона, която досега не е стартирана срещу нито една държава - членка на Европейския съюз.Преди седмици омбудсманът и други правозащитници реагираха остро на проектозакон , който на практика ще забрани гражданските контрадемонстрации срещу църквата и институциите. В него изрично е записано, че по време на събитие, организирано от католическата църква или от държавата, не може да се провеждат други демонстрации на същото място.
Обсъждането на проектозакон за пълна забрана на абортите доведе до масови протести и текстът в крайна сметка не мина през парламента Въпреки това "Право и справедливост" спря държавните помощи за инвитро процедури и пренасочи парите за социални помощи за многодетни семейства.


title: "Детройт" приземи шампиона "Кливланд"

maintext: Шампионът на НБА "Кливланд кавалиърс" загуби при гостуването си на "Детройт пистънс" с 90:106.Тимът на "кавалерите" играха без звездата Леброн Джеймс, който получи почивка след изтощителната седмица, в която отборът изигра пет мача.Поражението прекъсна серията на "Кливланд" от пет поредни победи. "Детройт" пък сложи край на негативната серия от пет последователни поражения.Тобиас Харис завърши с 21 точки за "Детройт", докато за "Кливланд" Кевин Лав завърши с "дабъл-дабъл" - 17 точки и 14 борби."Торонто" постигна клубен рекорд със седма поредна победа като гост след успех над Портланд с 95:91. Кайл Лоури вкара 27 точки, 20 от които през второто полувреме, а Демар Дероузан добави 20 точки и 10 борби за успеха на канадците."Хюстън" надигра "Финикс" със 131:115, а над всички за успеха бе Джеймс Хардън. Той наниза 32 точки и добави 12 асистенции, като за 12-и мач този сезон завършва с повече от 30 точки.


description: "Високата скорост може до дерайлиране да доведе, но цистерните са обезопасени, няма как да се взриви", коментира председателят на синдиката Диан Димитров пред Би Ти Ви.

title: Взривът в Хитрино е заради технически проблем според синдиката на машинистите

maintext:
Пресцентър на МВР
[МВР - Пресцентър]
Председателят на Синдиката на машинистите е на мнение, че причината за трагедията в Хитрино е технически проблем, а не висока скорост , каквато е основната версия на прокуратурата. Пред Би Ти Ви Диан Димитров заяви, че до експлозията може да се стигне заради повреда в цистерната."Високата скорост може до дерайлиране да доведе, но цистерните са обезопасени, няма как да се взриви. От търкането на спирачките, предната вечер имах същия проблем, оттам се е възпламенило", смята Димитров, който е с 20-годишен стаж като локомотивен машинист на товарен влак, а часове преди взрива е минал по същото жп трасе.Той посочи, че контролът на подредбата на вагоните е изключително строг и затова е на мнение, че в случая подредбата е била стриктно спазена. Разказа и че познава и тримата машинисти от дерайлиралия влак. "Щом чухме за инцидента си казахме: "Хайде машинистите изгоряха", каза Димитров.Според него държавата е абдикирала от проблемите на жп транспортаи посочи, че като председател и на синдиката на машинистите не веднъж е предупреждавал, че е въпрос на време е да се случи поредната трагедия. Машинистите настояват за цялостна промяна в жп транспорт - сега, не след поредната трагедия.


title: Беленясване: сага за един незавършващ проект (видео)

maintext:
В България има един строеж, който не завършва вече 36 г., но и няма изгледи да бъде спрян. От 1980 г. до днес страната с променливи усилия строи втора атомна електроцентрала в Белене. Проектът вече глътна милиарди левове заради противоречиви политически решения през годините на правителства от различни партии. Историята на АЕЦ "Белене" вижте тук.
Още от рубриката "С две думи" може да гледате тук.


description: Министър-председателят на Италие е приел да отложи оставката си до приемането на бюджета на страната с аргумента, че го прави "от чувство на отговорност".

title: Помолен от президента, Ренци отложи оставката си

maintext: Президентът на Италия Серджо Матарела помоли италианския премиер Матео Ренци да отложи оставката си докато се приеме в парламента бюджета за идната година, предадоха световните агенции, като се позоваха на изявление на президентството. Двамата разговаряха тази вечер в президентския дворец Куиринале, а министър-председателят е приел с аргумента, че го прави "от чувство на отговорност", твърди вестник The Local. Ренци обяви тази сутрин , че ще се оттегли заради отхвърлянето на проекта за конституционни промени от мнозинството от италианците, гласували вчера на референдум. Утре президентът започва консултации с представители на политическите сили заради създалата се криза.Същевременно лидерът на дясната опозиционна партия Форца Италия Силвио Берлускони призова за създаването на правителство, което ще подготви предсрочните избори в страната, предаде АНСА. Демократическата партия на премиера трябва да създаде ново правителство, за да осигури приемането на бюджета, но основно да даде възможност на парламента да подобри изборното законодателство, се казва в изявление на Берлускони. В него се изразява надежда, че всичко това ще стане максимално бързо, за да се произведат предсрочни избори.


title: Роберт Левандовски се присмя на крайното класиране за "Златната топка"

maintext:
Полякът не е доволен, че не намира място дори в челната десетка
Крайно класиране в гласуването за "Златната топка":
1. Kристиано Роналдо (Реал Мадрид) (745 точки)
2. Лионел Меси (Барселона) (316)
3. Антоан Гризман (Атлетико Мадрид) (198)
4. Луис Суарес (Барселона) (91)
5. Неймар (Барселона) (68)
6. Гарет Бейл (Реал Мадрид) (60)
7. Риад Марез (Лестър) (20)
8. Джейми Варди (Лестър) (11)
9. Пепе (Реал Мадрид) (8)
9. Джанлуиджи Буфон (Ювентус) (8)
11. Пиер-Емерик Обамеянг (Борусия Дортмунд) (7)
12. Руи Патрисио (Спортинг Лисабон) (6)
13. Златан Ибрахимович (ПСЖ/Ман Юнайтед) (5)
14. Артуро Видал (Байерн) (4)
14. Пол Погба (Ювентус/Манчестър Юнайтед) (4)
16. Роберт Левандовски (Байерн) (3)
17. Димитри Пайе (Уест Хам) (1)
17. Лука Модрич (Реал Мадрид) (1)
17. Тони Кроос (Реал Мадрид) (1)
- Серхио Агуеро (Манчестър Сити) (0)
- Кевид де Бройне (Манчестър Сити) (0)
- Пауло Дибала (Ювентус) (0)
- Диего Годин (Атлетико Мадрид) (0)
- Гонсало Игуаин (ЮвентусНаполи) (0)
- Андрес Иниеста (Барселона) (0)
- Коке (Атлетико Мадрид) (0)
- Юго Лорис (Тотнъм) (0)
- Томас Мюлер (Байерн) (0)
- Мануел Нойер (Байерн) (0)
- Серхио Рамос (Реал Мадрид) (0)
Звездата на "Байерн" (Мюнхен) Роберт Левандовски коментира лаконично, но многозначително крайното класиране в подреждането за "Златната топка", което бе обявено снощи. Победител стана Кристиано Роналдо, който печели отличието за четвърти път в кариерата си.В него полякът заема 16-о място и очевидно е разочарован от това. Той публикува в профила си в туитър три смеещи се човечета и отбеляза профила на "Франс футбол".Френското списание прекрати шестгодишното си партньорство с ФИФА и върна стария формат на гласуването, в което участват избрани международни журналисти, докато преди това бе правено от селекционерите и капитаните на националните отбори.Промяната в регламента едва ли вълнува Левандовски, който в действителност изигра най-силния сезон в кариерата си. Той завърши миналия сезон като голмайстор на Бундеслигата с 30 попадение и бе с основна роля за дубъла на "Байерн" на местно ниво.Той добави и осем гола за Полша, извеждайки като капитан страната си до четвъртфиналите на европейското първенство. През тази кампания в германското първенство полякът вече има отбелязани още 11 попадения, но това явно не е достатъчно за журналистите да го класират в топ 10.


description: Към момента 27 деца в с. Гърмен са болни от вирусен хепатит А, като последните два случая са били регистрирани на 9 декември. Това се посочва в доклад на директора на Районна здравна инспекция (РЗИ) - Благоевград Александър Златанов, изпратен до Министерството на здравеопазването.

title: В Гърмен 27 деца са с хепатит А (коригирана)

maintext:
Снимката е архивна от протестите в Гърмен през лятото на миналата година срещу незаконното строителство в ромската махала.
Фотограф: Юлия Лазарова
Към момента 27 деца в село Гърмен са болни от вирусен хепатит А, като последните два случая са били регистрирани на 9 декември. Това се посочва в доклад на директора на Районна здравна инспекция (РЗИ) - Благоевград Александър Златанов, публикуван на сайта на Министерството на здравеопазването.Първият случай на заболяването е бил регистриран на 9 ноември при дете на 5-годишна възраст. Всички заболели деца са били хоспитализирани в инфекциозното отделение на болницата в Гоце Делчев. От заразените деца 26 са от ромски произход, се уточнява в доклада.Извършени са проверки и са връчени предписания за предприемане на мерки на директорите на детската градина и на училището в селото. Връчено е предписание и на кмета на община Гърмен. Проверки на място са установили, че предписанията се изпълняват.Вчера жители на Гърмен излязоха на протест с искане ромската махала да се дезинфекцира.За да се предотврати последващо разпространяване на хепатит А, от министерството са били предоставени 200 ампули имуноглобулин. От тях са били изразходвани 100 за деца от ромската махала. Останалите родители не са пожелали децата им да бъдат профилактирани, се посочва още в доклада.


title: Ограничението за обжалване на арбитражи най-вероятно ще остане

maintext:
Мая Манолова
Фотограф: Анелия Николова
Поправките в Гражданския процесуален кодекс (ГПК), които касаят отпадане на ограниченията във времето за обжалване на арбитражно решение, най-вероятно няма да бъдат приети на второ четене. Това се разбра от думите на омбудсмана Мая Манолова преди заседанието на правна комисия днес, цитирани от БТА.Очаква се да отпадне и поправката Софийският градски съд да може да прави проверка преди да издаде изпълнителен лист.На първо четене по предложение на Манолова бе прието изключване на потребителските спорове от обхвата на арбитража. Правната комисия ще разгледа промените на следващо заседание."Само един от 45-е частни арбитражни съдилища за миналата година е разгледал над 100 хил. дела, което означава по 300 дела дневно", каза Манолова. По думите й тази "паралелна частна съдебна система" е абсолютно безконтролна, защото няма институция в България, която да има правомощие да провери дейността на такъв частен арбитражен съд.


description: Базар на площад "Независимост" - пред Съдебната палата и Операта.

title: Коледен базар - Варна 2016


title: "Правосъдие за всеки" подкрепи протеста на съдии и служители

maintext:
11 декември 2015. Граждани в подкрепа на съдиите, които излязоха в тоги пред Съдебната палата в протест срещу осакатените конституционни промени за реформа на правосъдието.
Фотограф: НГИ-Правосъдие за всеки
Националната гражданска инициатива "Правосъдие за всеки" /НГИ-ПВ/ решително и категорично подкрепя протеста на съдии и съдебни служители от Софийски районен съд, който ще се състои на 09.12.2016 г., от 11 ч. до 13 ч., пред сградата на Висшия съдебен съвет на ул. "Екзарх Йосиф" 12.Според "Правосъдие за всеки""Осакатената съдебна реформа, която мимикрира промени, всъщност не доведе до положителни резултати и до отстраняване на системните грешки. Висшият съдебен съвет е все така с огромен дифицит на морални и професионални качества. Той не може и не иска да решава ежедневните проблеми, които създава огромната натовареност в Софийския районен /СРС/ и Софийския градски съд /СГС". Факт е, че съдиите и съдебните служители изнемогват при обработването, разглеждането и решаването на делата, но ВСС вместо да вникне и реши тези проблеми, които са от неговата компетентност, започва проверка за забавени дела.", се посочва в декларацията на НГИ-ПВ.Сдружението намира странно, че ВСС започва по искане на главния прокурор кампания за проверка на СРС и СГС, но проявяваНГИ-ПВ отбелязва и образуваното дисциплинарно производство срещу съдия Мирослава Тодорова, като посочва, че то многозначително контрастира с липсата на дисциплинарни наказания за дългогодишния корупционен модел на "неслучайното разпределение на делата"Те показват, че ВСС има различен критерий за прилагането на закона – доказателство, че в България няма правова държава, върховенството на закона е потъпкано и няма независима съдебна система във всички нейни звена.ВСС не се ползва с никакъв авторитет и обществена подкрепа, от неговите действия и бездействия прозират зависимости, а това е пагубно не само за съдебната система, но и за цялото общество, се казва още в декларацията. Която завършва с призив към своите привърженици:


description: "Христо Иванов непрекъснато политиканстваше на заседателната зала на ВСС и накрая стана политик", заяви представляващият ВСС.

title: Димитър Узунов обвини Христо Иванов за протестите на съдиите

maintext:
Димитър Узунов
Фотограф: Георги Кожухаров
Представляващият Висшия съдебен съвет (ВСС) Христо Узунов обвини бившия правосъден министър Христо Иванов, че стои зад протеста на съдиите от Софийския районен съд (СРС). Вчера в този дух се изказа и председателят на етичната комисия на прокурорската колегия на ВСС Ясен Тодоров.Пред Би Ти Ви днес Узунов призна, че той е изпратил съобщението на шефа на СРС Методи Лалов да не изкарва съдиите на улицата, но го обвини, че разказал за това. "Някак си не е мъжкарско човек да изкарва съобщенията на другия. Аз не бих го направил", каза Узунов, след което показа цялата кореспонденция между двамата. След това представляващият ВСС насочи вниманието към Христо Иванов."Христо Иванов непрекъснато политиканстваше на заседателната зала на ВСС и накрая стана политик", заяви Узунов. Той съди за обвързаността на бившия министър с протеста заради фразата "институционална подкрепа", която била често използвана от Иванов. Именно липсата на необходимата институционална подкрепа от ВСС бе посочена като една от основните причини за протеста на СРС."После, като видях кои протестират – познатите лица от "Протестна мрежа"... после установих, че г-н Христо Иванов сформира партия ... и за мен пъзелът се нареди", посочи Узунов. Той отбеляза и че съдиите били протестирали в деня, в който се навършвала една година от подаването на оставка на Иванов и в който той обяви началото на нов политически проект."Това са лакардиите на г-н Христо Иванов. По времето на неговия мандат да е решен някой проблем? Няма такъв случай", заяви още представляващият ВСС. Той добави, че Иванов сам бил посочил "неговия човек във ВСС" - Калин Калпакчиев. Изтъкна, че той е председател на комисията по натовареността и в тази връзка го обвини, че не е свършил нищо по отношение на натовареността на съдиите, защото "всички предложения от тази комисия ние сме ги приели".


description: Прокуратурата отхвърли всички обвинения на Ненчев за използване на специални разузнавателни средства срещу него.

title: Прокуратурата отрече да е подслушвала Николай Ненчев

maintext:
Фотограф: Велко Ангелов
Прокуратурата не е използвала специални разузнавателни средства (СРС) при разследването на военния министър в оставка Николай Ненчев. Това обяви държавното обвинение в отговор на твърденията на Ненчев, че е бил подслушван. Вчера министърът изпрати открито писмо до главния прокурор Сотир Цацаров, в което обяснява, че при преглеждането на материалите на разследването е установил, че срещу него са използвани специални разузнавателни средства. Той изрази притеснението си, че подслушвалите го са научили секретна информация."Необоснованото подслушване на висши държавници е практика на едно отречено от българското общество тоталитарно минало, в което за осъществяване на политическа репресия бяха впрегнати всички ресурси на тоталитаризма, включително и българският съд и прокуратура. Затова и доверието в тези институции е толкова ниско", написа Ненчев в писмото си до Цацаров.В отговор от прокуратурата уточняват, че военният министър в оставка е обвиняем по досъдебно производство, наблюдавано от Софийска градска прокуратура и по досъдебно производство, наблюдавано от Военно-окръжна прокуратура – София. По нито едно от тях той не е бил подслушван по искане на прокуратурата.Ненчев е обвинен като подбудител на престъпление заради договора с Полша за ремонт на военните изтребители МиГ-29. Другото обвинение срещу него е заради обществена поръчка за униформи за армията от 2014 г.По-рано днес министърът заяви, че вярва в действията на прокуратурата, но това не се отнасяло за ръководителя ѝ Сотир Цацаров.


title: "Манчестър сити" излезе втори след трудна победа на "Хъл сити"

maintext: "Манчестър сити" излезе на второ място в класирането, след като победи "Хъл сити" с 3:0 като гост в мач от 18-ия кръг, игран на "Боксинг дей"."Гражданите" събраха 39 точки и се доближиха на седем от лидера "Челси", но могат да бъдат изместени от "Ливърпул", който има 37 и мач по-малко, който ще се играе утре."Сити" напълно доминираше по отношение на притежанието на топката през първото полувреме. Отборът на Хосеп Гуардиола обаче не можеше да създаде голово положение. Още в началото на двубоя Джон Стоунс трябваше да напусне терена поради контузия и бе заменен от Коларов.Първото попадение за "гражданите" падна чак в 72-ата минута, когато Яя Туре от дузпа откри резултата. Наказателният удар бе спечелен от Рахим Стърлинг, който навлезе в наказателното поле и бе спънат от Робъртсън.Малко по-късно отлична комбинация завърши с второ попадение във вратата на Маршал. Де Бройне намери Давид Силва, а той подаде на Иеанашо, за когото не бе проблем да прати топката в мрежата.В самия край Туре изведе великолепно Стърлинг отляво. Той навлезе в наказателното поле и опита да центрира ниско, топката бе отклонена от Дейвис и отново се озова зад вратаря на "Хъл сити".


description: "Просто ни взеха най-ефективния и печеливш продавач на руски газ в Турция, казва източник, близък до "Газпром".

title: Турция е национализирала важна компания на "Газпром"

maintext:
Фотограф: Maxim Shemetov
В началото на декември с пълномощията на извънредното положение след опита за преврат властите в Турция са национализирали една от най-важните компании на "Газпром" в страната, съобщи московският в."Комерсант" Според изданието в Akfel Holding акционери са "Газпром" и "Газпромбанк", като газовият гигант има миноритарен пакет в холдинга, а банката и съвместното дружество с турците Akfel – 60% в двете компании."Просто ни взеха най-ефективния и печеливш продавач на руски газ в Турция", казва източник, близък до "Газпром".Алексей Милер, ръководителят на компанията, опитал да получи обяснения при последното си посещение в Турция, но премиерът Бинали Йълдъръм не дал "ясни отговори" какво се случва.Компаниите в Akfel контролират около една пета от доставките на руски газ от "Газпром", като трите най-големи от тях - Akfel Gas, Avrasia и Enerco имат договори за общо 5 млрд. куб м годишно. Техен е 55% дял от всички доставки в Турция на частни компании.На 2 декември изцяло е бил сменен управителния съвет на холдинга, като водещата роля играе държавният фонд за гарантиране на депозитите TMSF. Според "Комерсант" годишната печалба на холдинга е в рамките на 400-500 млн. долара.От 2017г. трябва да отпадне специалната отстъпка за доставките от частни посредници, но в новата ситуация Akfel няма за какво да преговаря.Москва е в сложна ситуация, защото ѝ е отнет важен играч на турския пазар и в същото време се нуждае от работна атмосфера в контактите с турците, ако иска да реализира политически важния проект "Турски поток". Той ще заработи само за турския пазар и по думите на Милер през втората половина на 2017г. започва строителството на морския участък.


description: "Българската съдебна власт е зацапана с икономически, политически, лобистки и всякакви други влияния и това я прави в невъзможност тя да бъде имунна система на обществото", заяви бившият правосъден министър пред БНР.

title: Прокуратурата държи министри с папки, за да слушат, смята Христо Иванов

maintext:
Фотограф: Георги Кожухаров
Съобщения като изпратеното на председателя на Софийския районен съд Методи Лалов да не изкарва протестиращи съдии на улицата са честа практика, заяви бившият правосъден министър Христо Иванов в интервю пред БН по повод навършването на една година, откакто подаде оставка. Според него е практика министри и други политически играчи да се "държат" с прокурорски материали, за да са предсказуеми и да слушат, когато им се изпрати подобно съобщение."Трябва да ви кажа от собствен опит, че такъв тип съобщения са много честа случка. Има няколко души в тая държава – не е само премиерът, които обичат лично да внушават какво трябва да се прави. Помните една карикатура се превърна в голям проблем. Това мисля, че беше приписано малко несправедливо на премиера. Но има само един друг човек, чието обаждане премиерът ще се съгласи да прикрива лично", заяви бившият правосъден министър. Попитан кой е този човек, той отвърна – главният прокурор.Иванов припомни последните обвинения срещу бивши и настоящи министри и разпитите на почти цялото правителство. "Премиерът, а и никой друг, не може да отказва на главния прокурор, защото видяхме парад на министри пред следствието ", каза той. По думите му обвинените са знаели от година за интереса на прокуратурата към тях. "В течение на тази година те много внимателно преценяваха всяко свое действие от гледна точка на този интерес, но се ползваха с едни внимателно балансирани взаимоотношения между премиера и прокуратурата", заяви той. Попитан дали министрите се подбират така, той заяви, че дали те са имали папки отпреди да влязат в правителството, или те са направени в първите месеци след това е детайл."Тези папки, тези проверки, тези разследвания са вид обезпечение, т.е. това е онази гаранция, която прави всички играчи на политическия терен предсказуеми, отворени за диалог. Като им се прати такова съобщение, за което говори Методи Лалов, те слушат, защото едно е да получиш есемес, друго е да има и от какво да те е страх. И аз мога да ви кажа от конкретни свои наблюдения, че хората се страхуваха и съобразяваха своето поведение. И това е една много често срещана политическа реалност – да се сблъскваш с хора, които виждаш, че когато става дума за прокуратурата, рязко понижават глас", заяви Христо Иванов."Темата за борбата с корупцията, за изчистването на съдебната власт и държавното управление, темата за огромното влияние, което има главният прокурор и за начина, по който конкретният главен прокурор Цацаров използва това влияние – тези теми абсолютно не присъстват в политическия дебат, нито на президентската кампания, нито изглежда някоя от "системните партии" - по Цветанов, да поставя тази тема на дневен ред. Желанието на всички големи играчи е това абсолютно да не присъства в политическия дневен ред", заяви още той."Българската съдебна власт е зацапана с икономически, политически, лобистки и всякакви други влияния и това я прави в невъзможност тя да бъде имунна система на обществото и на политическата ни система", каза още бившият правосъден министър.Затова и той посочи, че днешният протест на съдиите от Софийския районен съд е безпрецедентен и се гордее с него. Той изтъкна, че няма западно- или източноевропейска държава, в която съдии да излизат на протести не заради искания като по-добри заплати, условия на труд и т.н., а за независимост на съда. "Други хора се учат защо е важна съдийската независимост от чужд демократичен опит от векове, ние очевидно смятаме, че да ги научим тези уроци на собствен гръб", смята Иванов. Според него от протеста има огромно значение, защото най-добрият шанс за промяна е самите хора от съдебната система да настояват за реформа – на политиците, не Европейската комисия."Ерата на Брюксел приключи и трябва да се обърнем към вътрешното бойно поле", смята Христо Иванов. Попитан дали ще влиза в политиката, че промяната няма да се извърши само със силите на граждани, съдии и неправителствени организации, но също добави, че "нямам намерение да се включвам в ничия конфигурация и ничий проект"."Има определени битки, които трябва да се случат на институционален и на парламентарен терен. И тука не става дума за това дали аз ще влизам в политиката, или не. Цяла една генерация трябва да заяви своето намерение да дефинира друг дневен ред на страната. (...) Мога да уверя, че нямам намерение да се включвам в ничия конфигурация и ничий проект, но това, което съм правил досега винаги е било по един или друг начин политика", каза Иванов.Той посочи, че изборът на следващ Висш съдебен съвет (ВСС) ще се прави от следващ парламент. Изтъкна, че дълго време сегашният кадрови орган е отказвал да назначи хора в Софийския районен съд, а същевременно главният прокурор е искал да назначи 40 камериерки в почивна станция на прокуратурата край морето. "Ситуацията толкова се е изострила, че те вече не биха могли – дори да биха искали да не личи толкова какво правят, те (ВСС – бел. ред.) вече нямат тази сценична възможност да се прикриват", смята бившият правосъден министър. Припомни и началото на скандала "Яневагейт" и заяви, че е разбрал, че дните му като министър свършват, когато на 27 ноември миналата година на заседание на Министерския съвет премиерът Бойко Борисов заявил, че след като Ченалова и Янева ще ги слушаме, той не иска да чуе повече "добър ден" , свързано със съдебната реформа."Аферата "Яневагейт" е огромен корупционен скандал, свързан с много преплетени опити за влияние върху съдебната власт в рамките на една утвърдена мрежа за оказване и търгуване на влияние по дела и свързани с работата на ВСС, свързани с работата на главния прокурор и прокуратурата като цяло. И когато на 27-и аз настоях този скандал да бъде проверен, това беше началото на обратното броене за мен", посочи още Иванов.


description: Той е починал от тежка инфекция след като в четвъртък бе приет в лечебното заведение заради счупено при падане рамо.

title: Почина китаристът на Status Quo Рик Парфит

maintext:
Фотограф: Luke Macgregor
Status Quo
Рок групата "Status Quo" е създадена през 1962 г. като "Спектърс", преди да получи името, с което се прочува в цял свят, през 1969 г. Тя е продала общо над 100 милиона копия на свои албуми. Най-известните хитове на "Status Qio" са "In The Army Now", "Rockin' All Over the World" и "Caroline".
На 68-годишна възраст почина китаристът на британската групаРик Парфит , съобщи Би Би Си, позовавайки се на информация от мениджъра му.Парфит е починал в болница в Испания от тежка инфекция, след като в четвъртък е приет в лечебното заведение заради нараняване на рамото при падане.


title: Близо две трети от българските мъже са с наднормено тегло (графика)

maintext: Делът на мъжете с наднормено тегло в България се е увеличил от 57.9% на 62.2% за шест години. Така близо две трети от българите са по-тежки, отколкото е здравословно, а тези с болестно затлъстяване са вече 15.5%. Наднорменото тегло е един от най-рисковите фактори за разпространението на сърдечно-съдови заболявания, диабет и други хронични болести, които са най-честата причина за смърт в България Това показва национално проучване сред българите, проведено в периода октомври 2014 - януари 2015 г. от Националния статистически институт (НСИ) в рамките на Европейската система за здравни изследвания. В анкетата са участвали над 8800 българи от цялата страна. Данните се сравняват с предишното такова изследване, направено през 2008 г.Според резултатите от проучването през 2014 г. с наднормено тегло, включително затлъстяване, са 62.2% от мъжете и 46.8% от жените над 18 години. С нормално тегло са 37.3% от мъжете и 49.6% от жените. Сравнението на данните от двете вълни на изследването показва увеличение на затлъстяването сред населението от 11.5% през 2008 г. на 14.8% шест години по-късно. То е по-голямо сред мъжете - от 11.6 на 15.5%, отколкото сред жените (от 11.3 на 14.2%).Има съществени разликите между мъжете и жените с наднормено тегло в младите възрасти - сред мъжете на възраст 18 - 24 години 29.6% са с наднормено тегло или затлъстяване, а сред младите жени този дял е почти три пъти по-нисък (10.9%). С увеличаване на възрастта намалява разликата между двата пола и почти се изравнява при 65-годишните (65.2% от мъжете и 63.8% от жените).България е почти в центъра на класацията на Евростат по тези показатели. Средното ниво на наднормено тегло и затлъстяване за населението на ЕС е 59.1% от мъжете и 44.7% от жените над 18 години, като от тях със затлъстяване са 16.1% от мъжете и 15.7% от жените. Най-голям дял болестно тежки хора има в Малта - съответно 28.1% и 23.9% при мъжете и при жените, а с най-ниски стойности е Румъния - 9.1 и 9.7%.


description: Дейвид Хаселхоф и Памела Андерсън имат епизодични роли в продукцията, но подробности за участието им няма.

title: "Спасители на плажа" се завръща като игрален филм (видео)

maintext:
[Paramount Pictures]
Сериалът "Спасители на плажа", превърнал Памела Андерсън в секссимвол, се завръща, но като пълнометражен филм. Андерсън и друг легендарен "спасител" Дейвид Хаселхоф имат епизодични роли в продукцията, но подробности за участието им няма.За сметка на това се знае, че в банските на Мич Бюканън влиза Дуейн "Скалата" Джонсън. Вместо Памела Андерсън, в ролята на Си Джей Паркър е Кели Рорбах.Младата звезда сред спасителите е Мат Броди (Зак Ефрон). В женската част на екипа блестят още Александра Дадарио и звездата на ТВ сериала "Куонтико" Приянка Чопра. Премиерата на "Спасители на плажа" е през май.Сериалът "Спасители на плажа" тръгва по телевизиите през 1989 година, а последните епизоди излизат през 2001 година.


title: От днес играта "Ела, изпей" вече е във второто си ниво

maintext:
["Форум Филм"]
Първото ниво на играта "Ела, изпей" , свързана с едноименната анимация на "Илюминейшън", приключи. В следващите часове ще обявим имената на 50-имата участници, спечелили двойни билети за първата прожекция на филма тази сряда. От днес обаче читателите на "Дневник" имат шанс да играят за нови награди с второто ниво на играта - "Репетиция".Във всяка от следващите две седмици "Дневник" ще зададе още два въпроса, свързани с новия анимационен филм на "Илюминейшън". Всеки, отговорил правилно дори само на един от тях, ще участва във втора томбола за оригинални предметни награди от филма – 2 бр. аудиослушалки, 4 бр. светещи ключодържатели, 5 бр. кутии за обяд и 5 ученически комплекта.Внимание! В този етап на играта отговорите от първо ниво не играят, но два верни отговора на последните два въпроса увеличават шансовете за печалба. Първият ще бъде активен до 23:59 ч. на неделя, 18 декември . Вижте го на сайта играта и гледайте трейлъра, който може да ви подскаже верния отговор.


description: След като тази седмица се заговори за главния прокурор Сотир Цацаров и неговите предложения за проверки на съдия Мирослава Тодорова и Софийския градски съд, днес той е предложил на Висшия съдебен съвет (ВСС) да образува дисциплинарни производства срещу двама прокурори и един следовател.

title: Цацаров предложи за наказание и двама прокурори и следовател

maintext:
Фотограф: Георги Кожухаров
След като през седмицата се заговори по-активно за сигналите на главния прокурор за проверки на съдия Мирослава Тодорова и на Софийския градски съд, днес той е предложил на Висшия съдебен съвет (ВСС) да образува дисциплинарни производства срещу двама прокурори и един следовател. В съобщението на пресцентъра на държавното обвинение не се споменават имената на предложените за наказание магистрати.Цацаров е внесъл предложение до прокурорската колегия на ВСС за образуване на дисциплинарно производство срещу районен прокурор следовател от Ямболс което са извършили дисциплинарни нарушения и нарушения на Кодекса за етично поведение на българските магистрати, които сериозно накърняват престижа на съдебната власт.Предложението идва след проверка от прокурори от отдел "Инспекторат" във Върховната касационна прокуратура, образувана по сигнал на директора на областната дирекция на МВР. Тя е обхванала действията на прокурора и следователя при разследване за кражба.В хода на досъдебното производство като веществени доказателства са били приобщени два броя оптични носители, съдържащи записи от вътрешните камери, монтирани в игрална зала "Тангра" в града. По-късно е установено, че те нямат отношение към разследваното престъпление. За сметка на това на тях се виждало как прокурорът и следователят в работно време играят на машини за хазартни игри.При проверката се разбрало още, че около година двамата магистрати многократно са посещавали и играли на инсталираните съоръжения за хазартни игри, основно в работно време. Което представлява дисциплинарно нарушение, посещението на зала за хазарт пък накърнява престижа на съдебната власт, съобщава пресцентърът на прокуратурата.Другото предложение на Цацаров е насочено срещу обвинител от окръжната прокуратура в Пловдив.Проверката на дейността му е на антикорупционното звено към Софийската градска прокуратура. В хода й са установениЕдиният от случаите касае разследване срещу двама души за държане на наркотици с цел разпространение, по което прокурорът е постигнал споразумение със защитника на единия обвиняем. Той обаче е извършил престъплението при условията на опасен рецидив, като прокурорът му определил наказание от 3 години затвор при първоначален строг режим. Със споразумението обаче на извършителя на престъплението не било наложено кумулативно предвиденото в закона наказание глоба. "Размерът на глобата в тези случаи е от 10 хил. лв. до 50 хил лв., пише в съобщението на държавното обвинение.След внасяне на споразумението в съда за одобряване прокурорът излязъл в отпуск по болест. На негово място бил определен друг прокурор от пловдивската окръжна прокуратура. Докато бил в болничен, предложеният от Цацаров за наказание обвинител посетил колегата си, който поддържал сключеното от него споразумение в съда, в кабинета му. Като започнал да го убеждава да поддържа споразумението, независимо че с него не е била предвидена глоба. Определеният за участие пред съда прокурор казал, че без глобата споразумението противоречи на закона и морала и трябва да се предложи промяната му. Прокурорът настоявал колегата му да поддържа споразумението и да не се налага глоба, което правил и в последващи телефонни разговори между двамата.Пред съда обаче "заместващият" прокурор поискал увеличаване на наказанието с 6 месеца и налагане на глоба от 10 хил. лв. В този вид споразумението е било одобрено от съда.С тези действия прокурорът е нарушил принципа на независимост на българските магистрати, пише в съобщението.Вторият случай, който е дал основание на Цацаров да предложи прокурора за наказание, е заради разследване за данъчно престъпление срещу петима души, при което прокурорът също нарушил принципа на независимост, почтеност и благоприличие.Наблюдаващ разследването е друг прокурор, който задържал за 72 часа трима от разследваните, за които е поискал постоянен арест от съда. По тази причина предложеният за наказание прокурор посетил кабинета на зам. окръжния прокурор на Пловдив, който бил в отлични колегиални отношения и семеен приятел на наблюдаващия прокурор по делото за данъчно престъпление. Целта на посещението е била зам. окръжният прокурор да предаде на наблюдаващия, че "зад задържаните лица и процесното дружество стоят много големи хора и тези големи хора знаели как да се отблагодаряват".Третият случай, при който предложеният за наказание прокурор е нарушил принципа на почтеност и благоприличие спрямо районния прокурор на Карлово, от когото поискал да наруши принципа на случайно разпределение на преписките и делата.Причината за искането за смяна на наблюдаващ прокурор по конкретно разследване била, че "синът на един мой приятел нещо е закъсал при вас". Предложеният за наказание прокурор получил категоричен отказ от колегата си.